‘सभी लोग अपने बच्चों का सरकारी स्कूल में करवाएं दाखिला’
जुलाना | शामलोकलां में स्कूल के शिक्षकों और ग्राम पंचायत के सदस्यों ने बच्चों का दाखिला सरकारी स्कूल में करवाने के लिए अभियान की शुरुआत की। सरकारी स्कूल के मुख्य शिक्षक सुदेश सहरावत ने कहा कि गांव के सभी बच्चों को सरकारी स्कूल में दाखिला करवाना चाहिए। जिससे उन्हें आवश्यकतानुसार माहौल मिल सके। सरकारी स्कूलों में बच्चों को सभी मूलभूत सुविधाएं मुहैया करवाई जाती हैं। अगर बच्चों का सरकारी स्कूलों में दाखिल नहीं करवाया गया तो बच्चे सरकार द्वारा दी जा रही सुविधाओं से वंचित रह जाएंगे। इस अवसर पर सरपंच स्नेहलता, मास्टर कृष्ण मलिक, प्राचार्य सुरेश, श्यामबीर, रणबीर, जोगेंद्र, रविंद्र, जगबीर, रेखा मौजूद रहे।
hin_Deva hin_Deva